**PIRKIMO – PARDAVIMO SUTARTIS Nr. 47**

**2024 m. rugsėjo 19 d.**

 **Viešoji įstaiga Prienų rajono pirminės sveikatos priežiūros centras,** (toliau – **Pirkėjas)**, juridinio asmens kodas 190882171, atstovaujamas direktoriaus Artūro Ivanausko, veikiančio pagal įstaigos įstatus, ir **UAB “DIAMEDICA“**, (toliau – **Pardavėjas)**, juridinio asmens kodas 111768155, atstovaujama generalinio direktoriaus Stasio Križanausko, veikiančio pagal įmonės įstatus, toliau sutartyje Pirkėjas ir Pardavėjas kartu vadinami „Šalimis“, o kiekvienas atskirai – „Šalimi“, sudarė šią sutartį (toliau – Sutartis).

1. **Sutarties dalykas**
	1. Remiantis mažos vertės pirkimo „Laboratorinių reagentų ir papildomų priemonių ENG tyrimams atlikti“ procedūros rezultatais **Pardavėjas** įsipareigoja parduoti **Pirkėjui**, o pastarasis įsipareigoja pirkti prekes nurodytas sutartyje ir jos Priede Nr. 1. Sutarties nustatyta tvarka gavęs užsakymą tam tikram **reagentų ir priemonių tyrimų atlikimui** (toliau – **„Prekės“**) kiekiui ar aptartai sumai už kurią galima nupirkti Prekių, Pardavėjas įsipareigoja perduoti šias Prekes Pirkimų užsakymuose nustatytomis sąlygomis ir terminais Pirkėjo nuosavybėn, o Pirkėjas Sutarties nustatyta tvarka ir terminais įsipareigoja priimti Prekes ir už jas sumokėti. Prekės turi atitikti mažos vertės pirkimo „Laboratorinių reagentų ir papildomų priemonių ENG tyrimams atlikti“ dokumentacijoje nurodytus parametrus.
	2. Pardavėjo pagal Sutartį tiekiamų prekių asortimentas, kainos ir kiekis nurodomas šios Sutarties Priede Nr. 1 (toliau – **„Priedas Nr. 1“**).
2. **Prekių kaina, asortimentas, kiekis**
	1. Šalys susitaria jog per visą Sutarties galiojimą laikotarpį Pirkėjas pirks, o Pardavėjas parduos Prekes nurodytas Sutarties Priede Nr. 1. Iš viso numatoma Sutarties suma 4.258,90 (keturi tūkstančiai du šimtai penkiasdešimt aštuoni eurai ir devyniasdešimt centų) eurų su PVM. Sutarties Priede Nr. 1 nurodyti perkamų Prekių kiekiai yra preliminarūs. Įstaiga neįsipareigoja nupirkti visų Sutarties Priede Nr. 1. nurodytų preliminarių Prekių kiekių. Pardavėjui bus mokama už faktiškai nupirktas Prekes, Sutarties Priede Nr. 1 nurodytais įkainiais.
	2. Prekių tiekimo dokumentuose nurodytos Prekių kainos turi atitikti Priede Nr. 1. nurodytas kainas. Prekių kainos nustatytos vadovaujantis konkurso sąlygomis ir negali didėti per visą tiekimo periodą. Sutarčiai taikomas fiksuoto įkainio maksimalios sumos metodas. Sutartyje nustatytas fiksuotas prekių įkainis, kuris sutarties vykdymo laikotarpiu negalės būti keičiamas per visą sutarties vykdymo laikotarpį, išskyrus kai pasikeičia pridėtinės vertės mokestis (PVM). Perskaičiavimas vykdomas po Lietuvos Respublikos pridėtinės vertės mokesčio įstatymo, kuriuo keičiasi mokesčio tarifas, įsigaliojimo dienos. Pasikeitus PVM tarifo dydžiui, nepateiktų prekių įkainis keičiamas (mažinamas ar didinamas) proporcingai PVM pasikeitusio tarifo dydžiu. Įkainio pakeitimas įforminamas papildomu rašytiniu šalių susitarimu. Pasikeitus pridėtinės vertės mokesčio dydžiui, sutarties kainos ir PVM suma perskaičiuojama per 10 kalendorinių dienų po Lietuvos Respublikos pridėtinės vertės mokesčio įstatymo, kuriuo keičiasi mokesčio tarifas, paskelbimo Teisės aktų registre ir jo įsigaliojimo dienos. Sutarties kainos ir PVM sumos pakeitimas įforminamas papildomu susitarimu prie sutarties, pasirašomu abiejų sutarties šalių.
	3. Pristatytų Prekių asortimentas, taip pat Prekių tiekimo dokumentuose nurodytas Prekių asortimentas turi atitikti užsakytą ir Priede Nr. 1. nurodytą Prekių asortimentą.
	4. Prekių kiekis suderinamas kiekvieno užsakymo metu ir nurodomas Prekių tiekimo dokumentuose.
	5. Pristatytų Prekių kiekis, taip pat Prekių tiekimo dokumentuose nurodytas Prekių kiekis turi atitikti užsakytą Prekių kiekį.
3. **Reikalavimai prekėms**
	1. Prekių kokybė turi atitikti Lietuvos Respublikoje nustatytus ir gamintojo deklaruojamus standartus, o jeigu tokių standartų nėra – įprastus reikalavimus, keliamus Prekių pardavimui mažmeninėje prekyboje. Specialūs Prekių kokybės reikalavimai ar Prekių naudojimo sąlygos gali būti numatomi Sutarties prieduose.
	2. Pardavėjas garantuoja, kad Prekės jų perdavimo momentu neturės paslėptų kokybės trūkumų ir atitiks kitas Sutarties sąlygas.
	3. Pardavėjas užtikrina, kad Prekių perdavimo Pirkėjui momentu jis bus teisėtas Prekių savininkas, Prekės nebus įkeistos ar areštuotos, tretieji asmenys neturės reikalavimų į Prekes, ginčų dėl Prekių teismuose ar arbitražuose nebus, taip pat Prekės nebus apsunkintos jokiomis trečiųjų asmenų teisėmis ar suvaržymais, tretieji asmenys nebus pareiškę jokių pretenzijų į Prekes.
4. **Prekių tiekimo dokumentai**
	1. Prekių tiekimo dokumentai, fiksuojantys Prekių gabenimą, perdavimą, grąžinimą (toliau – „Apskaitos dokumentai“), privalo būti užpildyti pagal buhalterinę apskaitą reglamentuojančių teisės aktų reikalavimus. Jei jau priėmus Prekes, išaiškėja Apskaitos dokumentų užpildymo klaidos, Pirkėjas informuoja apie tai Pardavėją. Šiuo atveju Pardavėjas privalo nedelsiant, tačiau ne vėliau kaip per 2 (dvi) dienas, pristatyti naują, teisingai surašytą Apskaitos dokumentą, o senąją anuliuoti.
	2. Pardavėjas įsipareigoja kartu su Prekėmis pateikti visus kitus būtinus dokumentus ([kokybės sertifikatus / atitikties dokumentus / licencijų kopijas / pan.]).
	3. Apskaitos dokumente nurodyti Prekių pavadinimai turi atitikti Priede Nr. 1 nurodytus pavadinimus.

Vykdant sutartį yra siekiama, kad prekių tiekimui būtų sunaudojama kuo mažiau gamtos išteklių ir taip būtų laikomasi Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl produktų, kurių viešiesiems pirkimams taikytini aplinkos apsaugos kriterijai, sąrašo, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“tvarkos aprašo (toliau – Aprašas) 4.4.1 punkte nustatyto aplinkosauginio principo, todėl Pardavėjas įsipareigoja mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiant dokumentacija, t.y. prekių perdavimo–priėmimo aktai Pirkėjui turi būti pateikti tik elektroniniu formatu, o dokumentacija, kuri turi būti pasirašoma Pardavėjo pasirašoma elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1-508.

Vykdant sutartį yra siekiama, kad prekių tiekimui būtų neteršiama aplinka ir nekeliamas pavojus sveikatai ir taip būtų laikomasi Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl produktų, kurių viešiesiems pirkimams taikytini aplinkos apsaugos kriterijai, sąrašo, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“tvarkos aprašo 4.4.3 punkte nustatytų aplinkosauginių principų:

* + 1. pristatant prekes yra naudojamas transportas, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1-508;
		2. pristatant prekes išorinės prekių pakuotė turi atitikti Lietuvos Respublikos pakuočių ir pakuočių atliekų tvarkymo įstatymo ir Lietuvos Respublikos aplinkos ministro 2002 m. birželio 27 d. įsakymu Nr. 348 „Dėl pakuočių ir pakuočių atliekų tvarkymo taisyklių patvirtinimo“ patvirtintų Pakuočių ir pakuočių atliekų tvarkymo taisyklių reikalavimus.
1. **Prekių tiekimo principai**
	1. Jeigu Šalys nesusitaria kitaip, Prekes Pardavėjas Pirkėjui tiekia savo transportu ir prisiima visas Prekių gabenimo išlaidas.

Prekes Pardavėjas atveža į Pirkėjo nurodytą vietą adresu: Pušyno g. 4, Prienai LT – 59115.

* 1. Pirkėjas elektroniniu paštu ne vėliau kaip prieš 3 (tris) darbo dienas iki pageidaujamo Prekių pristatymo pateikia Pardavėjui užsakymą (toliau – **„Pirkimo užsakymas“**). Pirkimo užsakyme Pirkėjas nurodo jo pateikimo laiką, užsakomų Prekių asortimentą ir kiekį. **Jeigu analizatorius įrengiamas panaudai tuomet turi būti pristatytas, sumontuotas ir Pirkėjo darbuotojai apmokyti su juo dirbti su pirmu prekių užsakymo pristatymu.**
	2. Pardavėjas turi nedelsdamas, bet ne vėliau kaip per 2 (dvi) darbo dienas nuo Pirkimo užsakymo gavimo, pranešti Pirkėjui ar jis patvirtina Pirkimo užsakymą. Konkrečios Prekių partijos pirkimas ir pardavimas laikomas sudarytu, kai Pirkėjas iš Pardavėjo gauna Pirkimo užsakymo patvirtinimą.
	3. Bet kokiu atveju Pardavėjas turi pristatyti Prekes iki Pirkimo užsakyme nurodytos dienos. Jeigu Pirkimo užsakyme Prekių pristatymo laikas nurodytas dienos tikslumu, Pardavėjas turi pristatyti Prekes iki Pirkimo užsakyme nurodytos dienos 13 val. dienos.
	4. Priimtą Pirkimo užsakymą Pardavėjas turi įvykdyti jame nurodytomis ir šioje Sutartyje nustatytomis sąlygomis.
	5. Tiekiamos Prekės turi būti tinkamai įpakuotos, uždengtos, paženklintos.
	6. Pirkėjas Prekes priima pagal kiekį, taip pat patikrina Prekių asortimento atitikimą Pirkimo užsakymo-prekių tiekimo dokumentams. Prekių priėmimas fiksuojamas Pirkėjo įgalioto asmens parašu Apskaitos dokumente. Pirkėjas turi teisę nepriimti Prekių, jeigu jos neatitinka Pirkimo užsakymo ir Sutarties reikalavimų.
	7. Pirkėjas per visą Prekių buvimo pas jį laikotarpį, tačiau ne ilgesnį kaip Prekėms nustatytas tinkamumo naudoti terminas turi patikrinti Prekių atitikimą Sutarties reikalavimus ir pranešti apie nustatytus trūkumus Pardavėjui. Šiuo atveju Pirkėjas turi teisę grąžinti Prekes arba reikalauti pakeisti jas atitinkančiomis Sutarties reikalavimų.
	8. Visas grąžinamas Prekes Pardavėjas privalo paimti savo sąskaita ir transportu per tris dienas nuo atitinkamo pranešimo gavimo.
1. **Atsiskaitymai ir mokėjimai**
	1. Pirkėjas už Prekes Pardavėjui sumoka per 30 (trisdešimt) kalendorinių dienų nuo Prekių perdavimo ir sąskaitos faktūros pateikimo Pirkėjui dienos.
	2. Šalys atsiskaito mokėjimo pavedimu į Sutartyje nurodytą kitos Šalies banko sąskaitą. Apmokėjimas laikomas įvykdytu, kai pinigai patenka į Pardavėjo sąskaitą banke.
	3. PVM sąskaitos-faktūros, kreditiniai ir debetiniai dokumentai bei avansinės sąskaitos jei tokių būtų turi būti teikiami naudojantis informacinės sistemos „E.sąskaita“ priemonėmis. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Pardavėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis (informacinės sistemos „E. sąskaita“ svetainė pasiekiama adresu <https://www.esaskaita.eu>). Jeigu mobilizacijos, karo ar nepaprastosios padėties atveju yra informacinės sistemos „E. sąskaita“ pažeidimų, dėl kurių negalimas Pirkėjo ir Pardavėjo bendravimas ir keitimasis informacija naudojantis šia sistema, vykdant Sutartį sąskaitos faktūros gali būti teikiamos ne elektroninėmis priemonėmis. Pardavėjas garantuoja parduodamų prekių kokybę, pateikdamas Pirkėjui kokybės sertifikatus (jeigu reikalaujama) arba jų kopijas ir kokybės analizės dokumentus (jeigu reikalaujama) arba jų kopijas, išrašant sąskaitą faktūrą. Pardavėjas PVM sąskaitą faktūrą perkančiajai organizacijai turi pateikti ne vėliau kaip per 3 darbo dienas nuo priėmimo – perdavimo akto pasirašymo dienos, naudojantis elektronine paslauga „E.sąskaita“ (elektroninės paslaugos „E.sąskaita“ svetainė pasiekiama adresu [www.esaskaita.eu](http://www.esaskaita.eu)). Mokėjimo dokumentų nepateikus „E.sąskaita“ priemonėmis, Pirkėjas turi teisę neatlikti mokėjimo ir toks pradelsimas sumokėti už Prekes nebus laikomas šios Sutarties įsipareigojimų pažeidimu.
2. **Kitos sąlygos**
	1. Šalys neturi teisės perleisti tretiesiems asmenims savo teisių ir pareigų, kylančių iš Sutarties be kitos Šalies sutikimo.
	2. Šalies nepasinaudojimas Sutartyje numatytomis teisėmis nereiškia jų atsisakymo, o pasinaudojimas tomis teisėmis iš dalies, nedraudžia ir toliau jomis naudotis.
	3. Ši Sutartis ir jos priedai yra komercinė paslaptis. Sutarties turinys negali būti atskleistas tretiesiems asmenims be kitos Šalies sutikimo, išskyrus įstatymų numatytus atvejus.
3. **Atsakomybė**
	1. Pardavėjas, pažeidęs Sutarties 5.5 punkto reikalavimus, moka Pirkėjui 50(penkiasdešimt) eurų dydžio baudą už kiekvieną pradelstą dieną.
	2. Sutartį nutraukus dėl Pardavėjo kaltės (nepristatomos prekės tyrimų atlikimui) Pirkėjas gali reikalauti sumokėti Pirkėjui baudą, kuri šalių susitarimu yra laikoma proporcingomis ir teisingomis netesybomis ir sudaro 20 % nuo visos sutarties sumos įskaitant PVM.
	3. Nenugalima jėga. Šalys neatsako už sutartinių įsipareigojimų pagal Sutartį nevykdymą, jeigu tai įvyko dėl nenugalimos jėgos. Nenugalima jėga laikomi neišvengiami ir Šalių nekontroliuojami įvykiai, kurie nebuvo ir negalėjo būti numatyti, kaip tai apibrėžiama Lietuvos Respublikos teisės aktuose. Šalis, kuri negali vykdyti įsipareigojimų dėl nenugalimos jėgos, privalo nedelsiant raštu pranešti apie tai kitai Šaliai. Sutarties vykdymas atidedamas, kol išnyks nenugalimos jėgos aplinkybės. Jeigu šios aplinkybės trunka ilgiau kaip 30 (trisdešimt) kalendorinių dienų, kiekviena Šalis turi teisę nutraukti Sutartį visiškai arba iš dalies, ir nei viena iš jų neturi teisės pareikalauti iš kitos Šalies padengti nuostolius.
4. **Sutarties galiojimas**
	1. Sutartis įsigalioja, kai ją pasirašo Šalių įgalioti atstovai.
	2. **Sutartis galioja kol Pirkėjas neišperka sutarties vertės 4258,90 Eur, bet ne ilgiau kaip 36 (trisdešimt šešis) mėnesius, skaičiuojant nuo sutarties įsigaliojimo dienos.**
	3. Įsigaliojus Sutarčiai, visi iki sutartiniai dokumentai ir anksčiau sudarytos sutartys dėl Prekių tiekimo netenka galios.
	4. Jeigu viena Šalis padaro esminį šios Sutarties pažeidimą, kita Šalis gali pateikti rašytinį įspėjimą dėl Sutarties nutraukimo. Tokiame įspėjime turi būti nurodomas padarytas esminis pažeidimas, priežastys, dėl kurių pažeidimas laikytinas esminiu, protingas (bet ne trumpesnis kaip 10(dešimties) kalendorinių dienų terminas esminiam pažeidimui pašalinti ir informuojama apie ketinimą nutraukti Sutartį, jeigu esminis pažeidimas nebus pašalintas. Jeigu pirmoji Šalis nepašalina esminio pažeidimo per nurodytą protingą terminą, kita Šalis turi teisę nedelsiant vienašališkai nutraukti Sutartį raštu pranešdama pirmajai Šaliai. Sutarties nutraukimo diena yra pranešimo apie Sutarties nutraukimą gavimo diena.
5. **Baigiamosios nuostatos**
	1. Šiai Sutarčiai ir jos vykdymui taikoma Lietuvos Respublikos teisė.
	2. Betkuris teisinis ginčas, kilęs tarp Šalių dėl Sutarties, sprendžiamas geranoriškai, derybų būdu. Prieš kreipdamasi į teismą Šalis privalo pateikti Sutartį pažeidusiai Šaliai rašytinę pretenziją ir suteikti protingą terminą sureaguoti į pretenziją. Nepavykus išspręsti ginčo ne teismo tvarka, ginčas sprendžiamas teisme pagal LR CPK numatytą teismingumą.
	3. Bet kuri Šalis privalo nedelsdama raštu pranešti kitai Šaliai apie reikšmingas Sutarties vykdymui aplinkybes, tokias kaip reorganizavimas, juridinių rekvizitų pasikeitimas, gręsiantis nemokumas, licencijų pasibaigimas, esminis Prekių trūkumas ir pan. Šalis, kuri laiku nepranešė apie reikšmingas Sutarties vykdymui aplinkybes, turi atlyginti kitai Šaliai dėl to atsiradusius nuostolius.
	4. Sutartis jos galiojimo laikotarpiu, neatliekant naujos pirkimo procedūros, gali būti keičiama joje nustatytomis sąlygomis ir tvarka arba Viešųjų pirkimų įstatyme nustatytomis sąlygomis ir tvarka. Visi sutarties pakeitimai įforminami atskiru rašytiniu Šalių sutarimu.
	5. Šalys, vykdydamos Sutartį, ir tvarkydamos viena iš kitos gaunamus asmens duomenis įsipareigoja vadovautis 2018 m. gegužės 25 d. įsigaliojusiu Bendruoju duomenų apsaugos reglamentu (ES) 2016/679 ir tvarkyti bei kaupti asmens duomenis taip kaip nurodyta reglamente.
	6. Pirkėjo paskirtas asmuo atsakingas už sutarties vykdymą – Irena Karčiauskienė el. paštas el.p. labpspc@gmail.com, tel. +37065246944
	7. Pardavėjo paskirtas asmuo atsakingas už sutarties vykdymą – vadybininkas Remigijus Gegelevičius, tel. +370 650 13237, el. p. remigijus@diamedica.lt
	8. Sutartis yra sudaryta 2 (dviem) egzemplioriais lietuvių kalba – po vieną kiekvienai Šaliai.
6. **Šalių juridiniai rekvizitai ir parašai:**

|  |  |
| --- | --- |
| **Pardavėjas:** | **Pirkėjas:** |
| **UAB „DIAMEDICA“**Vanaginės g. 37A, LT-14261 Vilniaus raj. Didžioji Riešėįmonės kodas 111768155El.paštas info@diamedica.ltA/S LT492140030002131892AB Luminor bankasBanko kodas 21400Tel. +370 650 13237Generalinis direktoriusStasys Križanauskas | **VšĮ Prienų rajono pirminės sveikatos priežiūros centras**Įstaigos kodas 190882171Pušyno g. 4, Prienai LT – 59115El.paštas administracija@prienupspc.ltTel. +370 319 60435DirektoriusArtūras Ivanauskas**Sutarties „Priedas Nr. 1“** |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Diagnostinių reagentų, medžiagų pavadinimai | Preliminarus tyrimų skaičius per 36 mėn. | Reagentų ir priemonių kiekis (ml./vnt.) nurodytam tyrimų skaičiui | Siūloma pakuotė | Siūlomos pakuotės fiksuotas įkainis, EUR be PVM | Suma, EUR be PVM | Suma, EUR su PVM | Siūlomos prekės gamintojo pavadinimas |
| 1 | *Vak. mėgintuvėlis 1,5ml ENG* | 12000 | 12100 | Vnt. | 0,26 | 3146,00 | 3303,30 | Greiner Bio-One, *Vak. mėgintuvėlis 1,5ml ENG, 729073* |
| 2 | *ENG kontrolė*  | 24 | 8 ml | 36,00 | 864,00 | 907,20 | Bio-techne, Sedrite Plus 9ml (contr. 1), 0SR440VA; Sedrite Plus 9ml (contr. 2), 0SR440VA |
| 3 | *Termo popieriu* | 40 | Vnt. | 1,00 | 40,00 | 48,40 | 57mm |
|   | Bendra pirkimo dalies kaina EUR be PVM: | 4050,00 |   | - |
|   | Bendra pirkimo dalies kaina EUR su PVM: | 4258,90 | - |

|  |  |
| --- | --- |
| **Pardavėjas:** | **Pirkėjas:** |
| **UAB „DIAMEDICA“**Generalinis direktoriusStasys Križanauskas | **VšĮ Prienų rajono pirminės sveikatos priežiūros centras**DirektoriusArtūras Ivanauskas |